OIKEUS
On myöhä. Onko tämä sisäänkäynti? -On.
Ei ketään. Kenenkään meistä ei pitäisi olla täällä.
Etsimme kuitenkin yhä keinoa parantaa haavoittunut maa,
jossa äärimmäinen väkivalta on yleistymässä.
Tämän päivän aihe on yksinkertainen.
Se on täysi korvaus rikoksesta.
En tiedä, voimmeko korjata itseämme.
En tiedä, voimmeko korjata kauan sitten murtunutta,
tyttäremme ja sisaremme poissaolon tuskaa,
arpia ja jälkiseurauksia, joita me selviytyjät kannamme.
Olemme vaatineet avointa vuoropuhelua viranomaisten kanssa.
Vaadimme avointa vuoropuhelua syyttäjänviraston kanssa,
Sayurin ja Brenda Bazánin kanssa.
Sanomme sen selvästi.
Valtio on meille naisille valtavasti velkaa.
Velkaa, jota ei kuitata lupauksilla, joita ei täytetä,
eikä sopimuksilla, jotka unohdetaan, eikä kadonneilla asiakirjoilla,
eikä purppuranvärisillä huiveilla.
Eikä muutamilla tuomioilla,
jotka olemme itse riistäneet valtiolta.
Haluamme tuomioita.
Haluamme oikeudenkäyntejä.
Haluamme sukupuolinäkökulman.
Haluamme viranomaisten tekevän työnsä väkivallan edessä,
joka on maassamme vienyt meiltä niin paljon rankaisematta.
Haluamme ja tarvitsemme täyden korvauksen vahingoista,
koska se on yksinkertaisesti oikeutemme.
Meidän näkökulmastamme vaadimme…
Kuulin heidät eilen.
Oli hyvä, että riippumatta siitä, keiden kanssa olette,
ette lakkaa tuomasta esiin huolta siitä, mitä pitää tehdä.
Se olisi väärin.
Jos alamme keksiä tekosyitä, selittelyitä -
ja ohjaamaan ihmisiä pois,
voi käydä niin, ettei kukaan joudu vastuuseen rikoksesta -
tai rikollisesta käytöksestä.
Sitä minä heille sanon.
Halusin tulla tänne.
Valitsin vastuun ja tilivelvollisuuden.
En voi väistää vastuuta ja siirtää sitä muille,
koska tiedän, että siinä paikassa ja sillä hetkellä -
edustan viranomaista, instituutiota.
Naiset halusivat ilmaista raivonsa,
protestoida, tulla nähdyksi, esittää vaatimuksensa -
ja korostaa, mitä on vielä tehtävä.
SYYTTÄJÄ
Huomenta. -Hyvää päivää.
Kiitos.
Huomenta. -Komendantti. Huomenta.
Huomenta!
Olemme valmiita.
Luulin, että aikani syyttäjänvirastossa oli ohi.
En voinut enää edetä naispuolisten uhrien syyttäjänä.
Olin jo saavuttanut rajani,
koska en saanut tukea sukupuolittuneiden rikosten johtajalta,
joka oli lähin esihenkilöni.
Hän esti meitä usein saamasta puhelutietoja -
tai tekemästä kotietsintää.
Kerran hän kutsui minut toimistoonsa haukkuakseen minut.
Hän ei ymmärtänyt, mitä halusin.
"Miksi et tottele? Miksi et alistu? Etkö halua edetä urallasi?"
Olin jo jättänyt irtisanoutumiseni.
Olin valmis lähtemään.
En voi sietää ihmistä, joka kohtelee minua niin huonosti.
Jonkin ajan kuluttua pääsyyttäjä kutsui minut toimistoonsa.
Hän ilmoitti päätöksestään poistaa -
tämä kyseinen nainen yksikön johdosta.
Hän kysyi, ottaisinko paikan vastaan.
SUKUPUOLITTUNEIDEN RIKOSTEN ERIKOISYKSIKKÖ
Sanoin, että olen valmis.
ERIKOISYKSIKÖN PÄÄLLIKKÖ
Yksikön päällikkönä asema mahdollistaa -
naismurhien tutkinnan valvonnan -
ja muiden naisiin kohdistuvien rikosten käsittelyn.
Ihmiskauppa, lähisuhdeväkivalta.
Tuemme syyttäjänvirastoa seksuaalirikostutkinnoissa.
Tuemme syyttäjän haavoittuvien ihmisryhmien yksikköä.
Työmäärä kasvoi.
RIKOSTUTKINNAN PÄÄMAJA
Tania, montako pidätysmääräystä olemme toteuttaneet? 78 vai 79?
78. -Niinkö?
No, huonosti menee, tosi huonosti. Godínez?
Viime vuoron jälkeen sain puhelun täällä aiemmin olleen naisen tapauksesta.
Se tyyppi, joka…? -Jep.
Hänet nähtiin työskentelemässä lastaajana keskustorilla.
Missä? He eivät tiedä tarkalleen.
Lastaajan löytäminen sieltä on helvettiä.
Se on ruuhkainen. -Ja valtava.
He sanoivat vain…
Hän on kukkaosastolla. -Kukkaosastolla.
Niinkö? -Se on tarkempi tieto.
Anna Tanialle raportti ja pidätysmääräyksen kuva.
Laadi tiedosto, Tania.
Entä se tyyppi, joka ampui itseään liikennepoliisin mukaan?
Saamme pidätysmääräyksen ilmeisesti tällä viikolla.
Ilmeisesti? -Tällä viikolla.
Yksi, kaksi.
Jos saisit kaikki nuo, Franco, niitä olisi…
Yksi, kaksi… Niitä olisi noin kahdeksan.
Plus se, jonka aiomme suorittaa juuri nyt.
Saat joulukuun vapaaksi, jos saat ne kaikki.
Nyt tosiaan yllätit meidät.
Hyvää päivänjatkoa! Töihin!
Kiitos.
Ariadna Díaz löydettiin kuolleena La Peran alueelta,
Tepoztlánin ja Cuautlan väliseltä tieltä.
Pyöräilijät löysivät hänen ruumiinsa tien varrelta.
Hänen perheensä vaatii oikeutta.
He vaativat rikostutkintaa ja kuljettajan pidätystä.
Saimme ilmoituksen -
kuolleena löydetystä naisesta Morelosissa.
Hänen tuntomerkkinsä täsmäsivät -
Meksikon kaupungissa kadonneen naisen tuntomerkkeihin.
Perhe julkaisi somessa hänen katoamisestaan.
Sattumalta Morelosin alueella pyöräillyt henkilö -
otti perheeseen yhteyttä somessa.
Tatuoinnin perusteella. -Aivan.
Mielestämme oli tärkeää,
että huolimatta ruumiin löytymisestä Morelosista -
ja siitä, että media oletti naismurhan tapahtuneen siellä,
että avaamme rikostutkinnan -
naismurhasta Mexico Cityssä.
Emme lopulta olleet varmoja…
MEXICO CITYN NAISMURHAT
…missä murha oli tapahtunut.
Sanoin: "Avataan tapaus. On löytynyt ruumis."
Emme olleet koskaan avanneet tutkintaa -
toisen osavaltion rikoksesta, mutta meidän piti toimia nopeasti.
TAPAUS AVATTU RIKOSILMOITUKSEN JÄLKEEN.
Meidän pitää suorittaa rikostutkinta.
Kiitos, kaveri.
Komentaja Casillas osallistui Ariadnan muistotilaisuuteen.
Mennään. He odottavat alakerrassa.
Tulossa ollaan.
Nähdään, Celia.
Menin parini kanssa.
Tarkoitus oli vain vahvistaa tapahtumat ja kerätä tietoa.
Se oli lähellä toimistoa,
vain muutaman korttelin päässä Doctoresin kaupunginosassa.
DOCTORESIN KAUPUNGINOSA
Komentaja Casillas käski puhua perheen kanssa -
ja kertoa, että tutkimme tapausta.
Huomasimme, että paikalla oli useita tiedotusvälineitä.
Siellä oli tungosta.
Nuori nainen löydettiin kuolleena La Pera-Cuautla-moottoritien varrelta.
Hänen sukulaisensa tunnistivat ruumiin ja vahvistivat henkilöllisyyden.
Hänet ilmoitettiin kadonneeksi, mutta hänet on tunnistettu.
Olemme täällä tänään. On monia versioita…
Kun saavuimme, paikalla oli useita uhrin ystäviä.
Esittäydyimme ja kerroimme asiamme.
Kolme hänen ystäväänsä istui tässä ja sanoi:
"Miten Rautel kehtaa näyttää naamansa täällä!"
Rautel on täällä tyttöystävänsä kanssa.
Silloin huhut alkoivat.
Kun hän saapui muistotilaisuuteen, ihmiset miettivät, kuinka hän kehtaa.
Naisilla oli hypoteesi siitä, mitä oli tapahtunut.
Uhrista näytettiin videoita miehen seurassa ravintolassa.
Kysyin, halusivatko he kertoa lisää.
Vein heidät ulos kollegani kanssa,
ja haastattelimme heitä kadulla.
Sunnuntaina Ariadna lähetti sijaintinsa.
Hän oli Condesassa -
luultavasti näiden niin sanottujen ystävien luona.
Se oli viimeinen kerta, kun kuulimme Arista,
kunnes maanantaina hänen ruumiinsa löydettiin.
Näin sijainnista, että he olivat menneet miehen luokse.
Ajattelin, että kaikki on hyvin. He ovat kotona luotettavan ihmisen luona.
Oletko ollut Rautelin luona?
Kyllä. -Useinkin?
Olen ollut siellä monta kertaa. Rautel oli yksi parhaista ystävistäni.
Siksi en epäillyt mitään.
Kunnes Nat, joka asui kanssani, kysyi seuraavana päivänä:
"Oletko kuullut Arista? Onko hän kanssasi?"
Sanoin, että hän on Rautelin luona.
Kun soitin Rautelille, hän sanoi, että Ariadna lähti Uberilla.
Ajattelin, että hyvä, hän otti Uberin. -Sitten Rautel muutti tarinaansa.
Hän sanoi henkivartijansa vieneen Ariadnan kotiin.
Aloimme epäillä häntä ja päätimme katkaista välit häneen.
Pysäytin hänet ja sanoin:
"Hyvää iltaa. Nimeni on Gustavo Casillas.
Tutkin tämän naisen murhaa."
Hän sanoi: "Minulla ei ole kerrottavaa. Annoin lausuntoni Morelosissa."
Hän heilutteli käsiään ja imeskeli huuliaan.
Vältti katsekontaktia.
Siitä hetkestä lähtien jokin tuntui epäilyttävältä.
Hän hoki: "Älä tule lähelle. Minulla ei ole tähän osaa eikä arpaa."
Hän imi taas huuliaan.
Kun pysäytin Rautelin käytävällä,
Rodolfo pysäytti hänen tyttöystävänsä.
Vanessa oli alusta asti hermostunut. Hänellä ei ollut asianajajaa.
Joku vei hänet pois kesken keskustelumme.
Häntä kiellettiin puhumasta muille kuin asianajajalleen.
Mutta Rodolfo oli saanut jo arvokasta tietoa.
Kun tulin tänne, arkku oli täällä.
Hän katsoi minua, kiusaantui, ja lähti puhumaan tiedotusvälineille.
Haluan tehdä parhaani.
Jos hän valitsi minut hoitamaan tämän -
tai jos tilanne meni näin, haluan hoitaa sen parhaani mukaan.
Olitteko baarissa vai asunnossa?
Ensin baarissa Nápolesin kaupunginosassa.
Sitten menimme asunnolleni.
Tyttöystäväni kysyi somessa, missä olimme.
Siitä se alkoi.
Tyttöystäväsi kutsui hänet. -Kyllä.
Älä kiistä sitä.
Mitä hänelle tapahtui? Lähtikö hän, nousiko autoon?
Kuka haki hänet?
Hän lähti yksin.
Silloin menetin yhteyden häneen.
Etkö nähnyt, mitä hänelle tapahtui hänen lähdettyään?
En. -Entä valvontakamerat?
Pyysimme kaiken.
Tutkinta on vasta alkanut Morelosissa.
Olimme ensimmäiset, jotka ryhtyivät toimiin.
Olitte toisia.
Kerro totuus.
Siitä tässä on kyse.
Siksi olen täällä, ja aion tehdä sen oikein.
Oliko Ariadna vihainen lähtiessään?
Siinä kaikki. -Kiitos.
Siihen mennessä -
Morelosin syyttäjänvirasto oli jo ilmoittanut,
että hän oli kuollut bronkoaspiraatioon.
Hetki sitten Morelosin syyttäjä Uriel Carmona Gándara -
kertoi lehdistötilaisuudessa…
Ariadna N:n kuolinsyy -
oli vakava alkoholimyrkytys,
joka johti bronkoaspiraatioon.
Ruumiinavaus ei viittaa naismurhaan.
Emme löytäneet väkivallan merkkejä.
Muistotilaisuudessa perhe kertoi komentajalle,
että he epäilivät ruumiinavausta.
Perhe näytti meille kuvat, jotka ruumiin löytänyt pyöräilijä otti.
Löytäjän julkaisemissa kuvissa näkyy selvästi jälkiä käsivarressa.
Kasvoissa oli iskujen jälkiä.
Näimme kuvat ja ajattelimme,
etteivät vammat voi olla juopottelusta peräisin.
Oletetaan, että kyseessä oli alkoholin aiheuttama tukehtuminen.
Kävelikö hän sinne asti?
Ei varmasti. -Hänet jätettiin sinne.
Päätimme iskeä täysillä.
Soitin Brendalle nähtyäni kuvat.
Sanoin perheelle, että tämä on iso juttu. Haluavatko he varmasti lähteä tähän?
He sanoivat, että kyseessä on heidän perheenjäsenensä.
Jotkut, erityisesti Ariadnan ystävät,
vahvistivat, että Ariadna Lopez Diazin ruumis vietiin toiseen ruumiinavaukseen.
Muistotilaisuus keskeytettiin.
Rikostutkijat ja oikeuslääkärit -
veivät ruumiin suoraan oikeuslääketieteen instituuttiin.
He tekivät lisätutkimuksia kohdissa, joita ei tutkittu Morelosissa.
Ariadnan sisäelimet analysoitiin.
He dokumentoivat Ariadnan vammat.
Hänessä ei ollut merkkejä bronkoaspiraatiosta.
Morelosissa suoritettu ruumiinavaus ei selvästikään ollut perusteellinen.
He olivat tietoisesti päättäneet, ettei kyseessä ollut naismurha.
SYYTTÄJÄNVIRASTO MEXICO CITY
Hyvää iltapäivää.
Kiitos, että tulitte lehdistötilaisuuteen, jonka pitää Mexico Cityn yleinen syyttäjä.
Ariadnan perheen pyynnöstä ja heidän suostumuksellaan -
pyysimme uutta ruumiinavausta.
Ruumiinavaus osoitti, että nuoren naisen ruumiissa -
oli useita iskujen tuottamia vammoja.
Siksi todettiin,
että kuolinsyy oli vaikea monivamma, joka luokiteltiin kuolettavaksi.
Samaan aikaan rikostutkijamme…
Se kyseenalaistaa Morelosin osavaltion tutkinnan.
Työn tekivät oikeuslääkärimme,
jotka ovat sukupuolinäkökulman huomioivia naisia.
Tarkastin ruumiinavauksen itse.
Olen tarkastanut satoja avauksia.
Meillä ei ole mitään salattavaa. Omatuntoni on puhdas.
Mutta tehdään tämä selväksi, syyttäjä.
Päätelmänne mukaan häntä ei murhattu.
Juuri niin.
Ari ja minä olimme melkein kuin perhettä.
Tapasin hänet vuonna 2017, luulisin,
Hooters-ravintolassa.
Aloitin työt siellä, ja hän oli emäntä.
Hän lähestyi minua.
Hän auttoi minua tutustumaan paikkaan.
Hän oli ystävällinen. Hän oli ensimmäinen, johon tutustuin.
Tiesin jo. Olin yksi ensimmäisistä…
SUOJELTU TODISTAJA
…joka tiesi, että kuolema johtui pahoinpitelystä.
Näin ystäväni kuvat. Hänellä oli naarmuja kasvoissa.
Haluaisin…
Haluaisin tietää, mitä tapahtui.
Haluan ajatella, että Ariadna on saanut rauhan,
koska hän jätti meidän tehtäväksemme hankkia hänelle oikeutta.
Se, mitä olen kokenut muiden ihmisoikeusaktivistien kanssa,
on opettanut, että äitiys on kiintymystä ja rakkautta.
Sayuri läpäisi sosiaaliset ja psykologiset testit -
ja sai soveltuvuussertifikaatin.
Tänään suoritamme tytön fyysisen sijoituksen,
jotta hän pääsee uuteen kotiinsa äitinsä kanssa.
Päätin adoptoida tytön maassa,
jossa naiset ovat vaihtelevassa määrin vaarassa joutua naismurhan uhreiksi.
Annan hänen tyttärensä äidilleen.
Ajattelin, että Lucy on nyt täällä.
Se ei ollut enää minun päätökseni. Hän on jo olemassa.
Niinpä seuraava päätös oli olla äiti ja huolehtia hänestä.
Olinpa minä mukana tai en, hänen on opittava kohtaamaan tämä maailma.
On parempi, että teemme sen yhdessä.
Sitoutumiskirjeeni.
"Kohtelen tyttöä arvokkaasti.
Lupaan taata tytölle terveen ja väkivallattoman ympäristön.
Tarjoan hänelle terveellistä, ikäkauteen sopivaa ruokaa."
Päätin, ja uskon, että hänkin päätti, että minä olisin hänen äitinsä.
Nyt olemme yhdessä.
Se on hyväksi meille. Se tekee meistä vahvoja ja onnellisia.
Syötte jo. Minäkin haluan maistaa.
Nämä ovat hyviä!
Ilo ei ole vain minun,
vaan myös kaikkien työkavereideni.
Hänen puhallettava partioautonsa. Komisario antoi sen.
Tämä on vaativaa. Vanhemmuus tosiaan on ympärivuorokautista.
Hautajaisissa ystävät olivat avainasemassa.
Aloitimme tutkimuksen.
Laadimme ongelmanasettelun ja hypoteesin.
Mies ja hänen ystävänsä olivat viimeiset, jotka olivat miehen asunnolla.
Oli loogista aloittaa sieltä.
Menimme ravintolaan. Saimme valvontakameranauhat.
Näimme, että he olivat hieman humalassa.
Näimme reitin, jota he ajoivat miehen luo.
Puhuimme kiinteistönhoitajalle.
Kerroimme, että tarvitsimme videot. Meillä oli etsintälupa ja kaikki.
Jos hän kieltäytyisi, emme poistuisi paikalta.
Saimme materiaalin epäröimättä.
1. PAIKAN SUOJAUS
Näimme, että parkkipaikalle saapui lava-auto.
Se pysäköi, ja kaikki ravintolassa olleet ihmiset tulivat ulos.
Vanessa ja Rautel nousevat autosta.
Myös toinen nainen ja Rautelin veli nousevat autosta.
Heidän voi nähdä poistuvan autosta.
Hetkeä myöhemmin näemme heidän lähtevän.
Varmistimme, että sisälle jäivät vain -
uhri, Rautel ja neiti Vanessa.
Lähetin Vanessalle viestin, ja hän sanoi, että Ariadna oli poistunut Uberilla.
Kysyin, kuka sen tilasi. Ariadna ei käyttänyt Uberia tai Didia.
Hän sanoi: "En huomannut. Tiedän vain, että hän lähti."
Etsimme pitkään, milloin hän oli lähtenyt ja miten hän oli päätynyt Morelosiin.
Olimme siellä 12 tuntia, emmekä nähneet mitään.
Aloimme väsyä ja miettiä, oliko hän edes lähtenyt. Mitä tapahtui?
Sitten näimme noin kello 11,
kun Rautel kantoi uhria olkapäillään.
Hän laittoi Ariadnan autoon, jolla he tulivat.
Oletimme, että uhri piilotettaisiin ennen aamunkoittoa.
Ei keskellä kirkasta päivää.
Myöhemmin vahvistimme puhelutiedoista,
missä Rautel liikkui ja mihin hän jätti Ariadnan.
Se vastasi kameroiden kuvia… -Ja aikataulua.
…kun näimme hänen lähtevän.
Puhelutiedot vahvistivat, että juuri Rautel poistui paikalta.
He menivät Morelosiin ja jättivät ruumiin sinne.
Ruumis oli sään armoilla, kunnes se löydettiin.
Hän lähti yksin.
Etkö nähnyt, mitä hänelle tapahtui? -En nähnyt.
Nähtyään uutiset hän pakeni tyttöystävänsä tavoin.
Asunto tutkittiin.
TUTKINTAPÖYTÄKIRJA ETSINTÄLUPA
Tiesimme jo kuolinsyyn, joka oli monivamma.
Etsimme verijälkiä siltä varalta, että uhria oli pahoinpidelty.
Käytimme luminolia. Siellä oli matto.
Tässä on kuva.
Se reagoi voimakkaammin yhdessä huoneessa.
Juuri ovenkahvan kohdalla.
Löysimme veritahraisia lakanoita.
Löytö selvästi todistaa Rautelin osallisuuden Ariadnan murhaan.
Todistusaineiden perusteella ei jäänyt epäselväksi,
että murha oli tapahtunut tässä rakennuksessa.
Vahvistimme kameroista, että kun Ariadna meni sisään,
hän ei poistunut ennen kuin Rautel kantoi hänet ulos.
Ariadna hakattiin brutaalisti.
Se päätti hänen elämänsä.
Tämä osoittaa myös,
että Morelosissa oli päätelty ennenaikaisesti,
ettei kyseessä ollut naismurha.
He eivät edes tutkineet paikkaa.
Heillä ei ollut kaikkia tietoja tapauksesta,
mutta he tekivät jo johtopäätöksensä.
Rautel ja hänen sukunsa ovat Morelosista.
Hän tiesi, mihin Ariadnan ruumiin voisi jättää,
jotta tutkinta pysyisi Morelosissa.
Tajusimme, että tämä mies oli lahjonut kaikki.
Hänellä on paljon valtaa ja rahaa, ja hänellä on henkivartijoita.
Häntä seuraa kaksi katumaasturia.
Sielläkin, missä työskentelin,
Rautelilla oli pöydässä kallista viskiä,
kahdeksan pulloa Don Julio 70:tä -
ja pöytä täynnä paukkuja.
Vein hänelle laskuja jopa 60 000 peson edestä.
Hän oli niin varma yhteyksistään ja rahoistaan,
ettei pelännyt lähteä ulos Ariadnan ruumis mukanaan,
vaikka tiesi kameroiden kuvaavan häntä.
Hän tiesi voivansa ostaa nauhat ja lahjoa ihmiset,
eikä hänelle tapahtuisi mitään.
Menimme Morelosiin,
koska meidän piti kertoa, kenen kanssa Ari oli ollut.
Kun saavuimme sinne, minulle sanottiin:
"Jos et jätä puhelintasi tänne, joudut vaikeuksiin.
Voisin pidättää sinut vaikka heti."
Sanoin, etten ollut tehnyt mitään.
Hän sanoi, että Rautel oli paikalla.
Menin ulos ja sanoin muille, että lähdetään täältä.
Kun yritin saada heitä lähtemään, yksi heistä lukitsi meidät sisään.
Hän laittoi riippulukon oveen.
Toinen otti aseen.
Julkisvaltaan liittyminen -
on tarkoittanut tutustumista institutionalisoituun väkivaltaan.
Eräs kollega sanoi minulle:
"Sayuri, järjestelmä on rakennettu niin, että emme saa koskaan oikeutta."
Siksi rankaisemattomuus jatkuu.
Se tarkoittaa sitä,
että meidän on rakennettava kaikki alusta alkaen.
Se on äidin toimisto.
Äidin toimisto.
Kaiken tämän keskellä -
on monia naisia,
uhrien äitejä,
jotka ovat miettineet, mitä meidän pitää tehdä.
He antavat meille aina mahdollisuuden,
jotta voimme tehdä vielä vähän enemmän.
Tervetuloa kaikki.
Täällä me olemme ilon ja surun keskellä.
Kiitos, että olette täällä tänään.
Käyttäkää aina tilaisuus hyväksenne ja kertokaa,
jos jokin tapauksissanne huolestuttaa teitä.
Miksi muuten tapaisimme?
Meidän on tiedettävä nämä asiat.
Meidän on tiedettävä, miten asiat etenevät.
Tyttärelläni oli kaksi työtä, mutta koska en saa huoltajuutta,
lapsenlapseni eivät saa tukia.
Tuomarit tekevät meistä uudelleen uhreja korvausasiassa.
He sanovat, että olemme vain -
palkkion tai rahan perässä.
Se tulee tuomion jälkeen.
Tuomioita on jo saatu useampia.
Se tekee…
Viime vuoden lopulla oli Yerin tapaus.
Syyttäjänvirasto suljettiin. Se ei liittynyt tutkimuksiin.
Kyse oli vahingonkorvauksista. Tämä ei ole valitus.
Olimme sinä päivänä hyvin yllättyneitä.
Kun näimme sen, tietenkin,
kun tuomioita on annettu ja olemme edistyneet…
Prosessien aikana tarvitaan riittävää huomiota.
Mietimme siis muita asioita.
Minä osaan kyllä pitää huolta oikeuksistani.
Mutta osaan myös olla kiitollinen työstä ja tuesta, jota täällä on annettu.
En ole täällä pelkkä kansio tai tapausnumero 291. Olen Yeritza.
Se, että tunnette tapauksemme,
saa meidät tuntemaan itsemme niin arvokkaiksi kuin voi odottaa -
tällaisessa prosessissa.
On myös jollain tapaa parantavaa tietää,
ettei muiden perheiden tarvitse käydä läpi samaa.
Uhka on kuitenkin aina läsnä,
koska viranomaiset vaihtuvat.
Emme tiedä, saammeko oikeutta vai emme.
Mutta tiedämme, että olemme täällä nyt.
Kulta.
Mitä kuuluu?
Meillä oli vaikeita kuukausia.
Minulle soitettiin eilen. -Niinkö?
Tänä aamuna rikospoliisi -
pidätti Vanessa N:n.
Hänet pidätettiin Ecatepecissä ja vietiin Mexico Cityyn.
Sitten hänet vietiin Santa Marthan vankilaan.
Muutama päivä myöhemmin -
olin kotona nukkumassa -
ja Monterreyn komentaja soitti.
Hän sanoi: "Komisario Casillas, täällä on Rautel-niminen mies."
Sanoin: "Ei voi olla totta. Minulla on hänestä pidätysmääräys."
Rautel oli antautunut.
Esimieheni hankki minulle heti lennon Monterreyhin.
Lensin Monterreyhin.
Hän yllättyi nähdessään minut.
Hän kysyi: "Mitä sinä täällä teet?"
Sanoin: "Minähän sanoin.
Sait mahdollisuuden kertoa totuuden, mutta et halunnut.
Tässä ovat seuraukset.
Tiedät, että saimme tyttöystäväsi kiinni. Siksi pakenit"
Hän siis yllättyi nähdessään minut.
Se oli minusta jännittävää, koska hän jopa pilkkasi minua.
Hän sanoi, ettei kerro mitään, ja käski painua helvettiin.
Nähdessäni hänet sanoin: "Nyt minun vuoroni."
Komentajamme palasi hänen kanssaan myöhemmin.
Hän kertoi meille keskusteluista.
He vastustivat…
PÄÄSYYTTÄJÄ
…lahjontayrityksiäkin.
Hän tarjosi kuutta miljoonaa. Sanoin, että ei käy.
Kysyin, paljonko hän antoi siellä. Viisi miljoonaa.
Sanoin, että kaikki meni hukkaan.
Hän pyysi löytämään jonkun hänen näköisensä.
Kuuntele tuota paskapuhetta.
Mitä tutkimuksissa selvisi?
Että tekijällä oli yhteyksiä -
Morelosin viranomaisiin.
Kaikki tämä kerrottiin silloisen hallituksen johdolle,
tohtori Claudia Sheinbaumille.
Jos Mexico Cityn syyttäjänvirasto ei olisi puuttunut asiaan,
tämä murha olisi jäänyt rankaisematta.
Miten on mahdollista,
että syyttäjä peittelee tätä mielestäni jopa tahallaan?
Sanon tämän kaikella kunnioituksella presidenttiä -
ja Meksikon pääsyyttäjää kohtaan,
että meidän on täysin mahdotonta peitellä kenenkään syyllisyyttä.
Teimme työtä sillä, mitä meillä oli.
Se näkyy ruumiinavausraportissa, joka on mielestämme hyvin tehty.
Niin paljon laittomia -
ja pöyristyttäviä asioita tapahtui siihen aikaan.
He rikkoivat perheiden ja Ariadnan ihmisoikeuksia.
Ajattelimme, että Morelosin syyttäjän toimet eivät voi jäädä rankaisematta.
Esitimme kaikki argumenttimme tuomareille.
Tuomarit olivat samaa mieltä. Saimme pidätysmääräyksen.
MIESTEN SÄILÖÖNOTTOKESKUS
Voitko tulla näyttämään sen minulle? Tulen sitten mukaasi.
Uriel Carmona Gándaran pidätysmääräys on tässä.
Käy peremmälle. Tunnethan minut?
Olemme kollegoita. -Niin olemme.
Näin voi käydä kelle vain. -Kyllä.
Antauduin vapaaehtoisesti. -Suora lähetys.
Viranomaiset lupasivat, että he eivät riko kotirauhaani.
Mielestämme se oli voimakas viesti maalle,
että rangaistuksia tulee.
Mitä tapahtuu? Entä perustuslaillinen koskemattomuus?
Eikö ole mitään takeita? Perustuslakia rikotaan.
Eikö niin? -Totta, Pepe.
Se kyseenalaistaa muutkin itsenäiset syyttäjät,
jotka saattavat olla samassa tilanteessa.
Jotkut syyttäjät arvostelivat minua rankasti.
Onko se riski? Kyllä.
Se on riski poliittiselle uralle.
Istunto on alkanut.
Seuraava asialistan kohta on keskustelu ja tarvittaessa -
myönteisen lausunnon hyväksyminen,
joka koskee ehdotusta Ernestina Godoy Ramosin vahvistamisesta -
Mexico Cityn syyttäjänviraston johtajaksi.
Jos he eivät pelkää äänestää, äänestäkööt.
Käyttäkää sormianne -
ja osoittakaa Ernestina Godoylle, tuetteko häntä vai ette.
Onko joku jäsen, joka ei ole äänestänyt?
Äänestysjärjestelmä suljetaan.
Arvoisa puheenjohtaja, äänestyksen tulos on seuraava.
41 puolesta, 25 vastaan, 0 tyhjää.
Kahden tunnin väittelyn jälkeen -
Godoyn nelivuotinen kausi pääsyyttäjänä hylättiin.
Kongressin on valittava uusi syyttäjä neljän vuoden kaudelle.
Kausi voidaan uusia, mikä ei onnistunut Ernestina Godoylta.
Kun syyttäjä Ernestina lähti,
hän sanoi minulle:
"Sayuri, varo kaikkia.
Ihan kaikkia."
Hän jätti minut yksin. Niin hän sanoi minulle.
Hän oli oikeassa.
Morelosin syyttäjän vaimo nimitettiin tuomariksi.
"Morelosin kongressi nimitti kymmenen uutta tuomaria -
Morelosin osavaltion korkeimpaan oikeuteen."
Selvä.
"Heidän joukossaan on Morelosin syyttäjän vaimo."
Eikö se ole eturistiriita? -Immuniteetti.
On, mutta ei heitä kiinnosta.
Perjantaina klo 9.48 Morelosin syyttäjä Uriel Carmona -
saatettiin ulos pääovesta Altiplanon vankilasta.
Eilen tuomaristo määräsi hänet välittömästi vapautettavaksi.
Kansallispalatsissa ei oltu kovin tyytyväisiä vapautukseen.
Oikeudenkäynnissä on aina voittaja ja häviäjä.
Ei, tämä ei ole tappio.
Tämä ei ole ohi. Eihän?
En tiedä, voiko sanoa,
että hän on vapaa ja jää rankaisematta. En usko.
Teoilla voi olla vakavia tai kielteisiä seurauksia,
koska toimitaan kehyksessä, jossa on korruptiota -
ja pahantahtoisia ihmisiä.
Odotin, että tämä olisi erilaista.
Mutta lopulta kaikki taistelut ovat tärkeitä.
Kuten sanotaan, pelon on vaihdettava puolta.
Jos emme puhu niiden puolesta, jotka eivät ole enää täällä,
heitä ei koskaan kuulla.
Rautel ja Vanessa ovat vankilassa, mutta Uriel on yhä kateissa,
kuten myös syyttäjät, jotka valehtelivat hänen puolestaan.
KORRUPTOITUNUT - RIKOLLISEN AVUSTAJA
He ovat salaliitossa. Eikä tämä ole ensimmäinen kerta.
Tämä vain tuli ilmi.
Sain sähköposteja ja viestejä tytöiltä, jotka kertoivat,
että heidän äidilleen tai ystävälleen kävi samoin.
He eivät uskaltaneet tulla esiin.
Meitäkin pelottaa.
Muutin, koska Rautel tietää minusta kaiken.
ARIADNAN PUOLESTA VANESSA FLORES TAPPOI HÄNET
ARI, SISKO, TÄSSÄ ON LAUMASI!
On tärkeää, että tapaus pysyy elossa,
ettei sitä unohdeta kuten monia muita naismurhia.
Kun sukulainen tai ystävä kuolee,
suremme, käymme sen läpi, itkemme ja hyväksymme sen.
Mutta Ariadna murhattiin.
Olin itse surun murtama koko päivän.
Seuraavana päivänä minun piti mennä ulos huutamaan ja taistelemaan.
Emme voi surra ennen kuin saamme oikeutta.
Nämä olivat hänen lempikukkiaan. -Hän postasi niitä aina.
Hän halusi niitä. -"Kuka tuo minulle auringonkukkia?"
Muistan aina, kun hän postasi meemin,
jossa joku tatuoi hänet ihoonsa kuten ne, joilla on Belindan tatuointi.
Juuri sellaista.
Nyt meidät on kuin polttomerkitty. -Muutkin tytöt.
Minulla on hänen nimensä. Minulla on se polvessa.
Natilla on hänen nimensä. Minä tatuoin sen.
En tiedä, itkikö hän Aria vai sitä, että minä tein tatuoinnin.
Itkin hirveästi. -Tunteet olivat pinnassa.
Niinpä.
Ari halusi aina, että hänen ystävänsä tulivat toimeen.
Hän halusi järjestää tosi rajut 500 hengen bileet.
Vein hänet moottoripyöräajelulle.
Hän oli sietämätön.
Hän käski ottaa kuvia.
Muistan, kun hän halusi ottaa ripsienpidennykset.
Hän meni ottamaan ne. Sitten hän palasi niiden kanssa.
Hän sanoi: "Voi ei! Näytän Jeesus-vauvalta."
Paras tapa kunnioittaa häntä -
on jatkaa hänen perintöään ja pitää hänet sydämissämme.
Juuri niin. -Niin.
Pidetään häntä mukanamme.
Tiedämme, että oikeusprosessit kestävät vuosia.
Kun tulen tänne syyttäjänvirastoon tai pidätyskeskukseen,
en enää edes katso asemia. Pääni tietää, missä jäädä pois.
Välillä tuntuu,
ettei oikeutta tule ja että elämämme on sitä,
että kierrämme kehää ja taistelemme ja puolustamme itseämme.
Say sanoi usein, että oikeus on parasta terapiaa.
Minä sanoin aina,
että niin, mutta…
Kun kuulin sanat, ne jäivät mieleeni.
"Herra Alberto, teidät pidätetään."
Se oli kaunista.
Tunsin, että jokin, mikä oli rikki, ja en edes tiennyt mikä,
oli jälleen -
ehjä.
Luulin, että 80 kertaa yössä herääminen oli normaalia ja kaikki nukkuivat niin.
Nyt kun tiedän, että hän on vankilassa,
olen nukkunut yöni rauhassa.
Se on minulle hyvin yllättävää. En tiennyt, että niin voi tehdä.
On ihanaa nukkua koko yö heräämättä.
Say on oikeassa. Oikeus on parasta terapiaa.
Se vie aikaa, mutta se tulee.
Sitkeys ja taistelun jatkaminen -
paransi.
Minusta oli tärkeää nähdä teidät tänään,
koska -
halusin jakaa kanssanne tekemiämme päätöksiä.
Sain kutsun naisten ministeriöstä -
liittyä heidän tiimiinsä.
Osallistun sukupuoleen erikoistuneiden syyttäjävirastojen perustamiseen -
kaikissa osavaltioissa.
Halusin kertoa teille, että hyväksyin kutsun.
Olen huolissani. Olen liikuttunut.
En ole täällä aseman takia, vaan asian takia.
Ja minun asiani ovat naiset ja tytöt.
Lähdetkö painostuksen vuoksi?
Me kestämme painostuksen.
Olemme kohdanneet hyökkääjämme vuosien ajan.
Olemme puolustaneet omaa ja muiden naisten elämää.
Kyllä me tämänkin kestämme.
Tiedämme hyvin, että tämä on vastapainoa sille,
mitä olemme ajaneet.
Emme ole tyhmiä. Tajuamme sen.
Haluaisimme tietää syyn päätökseesi.
Sehän oli sinun päätöksesi, eikö? Jos näin on, voimme kohdata sen.
Teemme sen kaduilla ja mielenosoituksissa.
Teemme sen pidätyskeskuksissa, joten voimme tehdä sen täälläkin.
Say, tiedä se, että et ole yksin.
Me olemme tukenasi.
Tämä on meillekin…
Tämä uutinen pelottaa meitä.
Mitä meille ja tapauksillemme tapahtuu?
Kaikelle kovalle työllemme.
En tarkoita vain tätä tilaa, vaan myös tapausten liittämistä,
jotta voimme jatkaa eteenpäin.
Missä me siis olemme?
Tiedän, että pelkäät, Yeri.
Niin minäkin.
Tiedän, että päätös voi olla väärä.
Olin ehkä väärässä viisi vuotta sitten.
Minusta tuntuu, että on aika siirtyä eteenpäin.
Se alkaa tästä huoneesta.
Meidän on taisteltava syyttäjänviraston puolesta.
Joskus vitka on hyvin voimakasta.
Se pyrkii palaamaan siihen, mitä se oli.
Emme voi päästää siitä irti. Olen samaa mieltä.
Emme voi päästää siitä irti.
Ei kukaan meistä.
Olen huolissani tyttärestäni.
Hän on puolitoistavuotias.
Kun tulen kotiin, hän on jo nukkumassa.
Joskus näen hänet vain aamuisin.
Haluan nähdä hänen kasvavan.
Tiedän, ettei maailma, jonka haluamme, ole vielä olemassa.
Ja se…
Sen rakentaminen vie vielä aikaa.
Yksi päätöksistä on nyt -
jättää syyttäjänvirasto ja siirtyä muualle.
Edetä pelosta huolimatta.
Pahinta, mitä voi tapahtua, on epäonnistuminen.
Mutta meidän on yritettävä.
Muuten mitään ei tapahdu.
Hyvät kollegat, niin miehet kuin naiset.
Olemme täällä tukemassa Sayuri Herrera Románia.
Tule ulos, syyttäjä!
Syyttäjämme! Feministinen kollegamme!
Olemme täällä kertomassa Sayuri Herrera Románille,
että hän edustaa meitä, rakastamme häntä ja olemme hänen tukenaan.
Niin kauan kuin voin osoittaa kunnioitusta ja huomaavaisuutta -
naisille, joiden eteen olen työskennellyt,
se on minulle kompassi,
joka kertoo, että se, mitä teemme,
on yhä tarpeellista ja oikein.
SAYURI EDUSTAA MEITÄ
Minulle se on kompassi,
joka kertoo, että työtämme voi jatkaa.
Hyvää iltaa kaikille teille naisille.
Hyvää iltaa teille, jotka seuraatte meitä taivaasta.
Olemme rakentaneet rakkaudesta paljon.
Toivomme ei rajoitu -
yhteen instituutioon.
Elämä tapahtuu tuolla ulkona, eikö? Joten eiköhän mennä ulos.
Mietin tulevaisuutta.
Tykästyin erääseen äskettäin julkaistuun Silvio Rodríguezin kappaleeseen.
Siinä lauletaan: "Elämä on menneisyydessä, mutta paljon on vielä edessä."
SAYURI ON OIKEUS
Haluaisin tuntea,
että tyttäreni on turvassa tässä maailmassa.
Että hän voi olla onnellinen, eikä hänelle koskaan tapahdu mitään pahaa.
Minulle se on oikeutta.
Tekstitys: Eveliina Niemi inen, eikä hänelle koskaan tapahdu mitään pahaa.